I ti år har biolog Jan Durinck analyseret lyde af så høj frekvens, at vi mennesker faktisk ikke kan høre dem. Han fanger lyde med en detektor, som han sætter op i naturen, og forleden var der gevinst. Her opdagede Jan Durinck to nye flagermusarter. - Det er helt vildt, hvornår har man sidst kunne tage på en tur i Thy og finde to nye pattedyrarter. Og så på én uge – det er jo helt uhørt, siger han. Inden for det seneste år er der kommet hele fem nye arter til Thy. Fire af dem er opdaget ved en lokal sø og én art hjemme i Jan Durincks egen have. - Et ungt menneske kan høre i omegnen af 20.000 hertz. Men det er den mest sindssygt høje pivelyd, man overhovedet kan opfange. Og der begynder de fleste flagermus langt over det, siger biolog Jan Durinck. Det er i samarbejde med Biologisk forening for Nordvestjylland, at Jan Durinck og andre frivillige undersøger flagermuse i Thy.

Opsummering:
Flagermusdetektor har hjulpet lokal biolog med at lokalisere to spritnye arter, der før var ukendte for os.